**อชิรญา นิติพน** (เกิด 18 มีนาคม พ.ศ. 2547) ชื่อเล่น **แอลลี่**  เป็นนักแสดงและนักร้องชาวไทย มีชื่อเสียงจากการรับบท "เจน" (ช่วงวัยรุ่น) จากภาพยนตร์เรื่อง น้อง.พี่.ที่รัก และซิงเกิล How To Love

ประวัติ
-------

อชิรญา นิติพน ชื่อเล่น "แอลลี่" เกิดเมื่อวันพฤหัสบดีที่ 18 มีนาคม พ.ศ. 2547 เป็นบุตรสาวคนเดียวของ อ่ำ อัมรินทร์ นิติพน นักร้องและนักแสดงชื่อดัง และ จอย อัจฉรียา โดยเธอเกิดวันเดือนเดียวกันกับนักแสดงรุ่นพี่อย่าง ญาญ่า อุรัสยา เสปอร์บันด์ แอลลี่จบการศึกษาระดับมัธยมศึกษาจาก ICS หรือ International Community School ปัจจุบันกำลังศึกษาระดับปริญญาตรี สาขาธุรกิจการดนตรีมืออาชีพ (หลักสูตรออนไลน์) จากวิทยาลัยดนตรีทรัสตีและเบิร์กลี

เข้าสู่วงการ
------------

**แอลลี่** ก้าวเข้าสู่วงการบันเทิงจากการแสดงเป็น เจน ช่วงวัยรุ่นในภาพยนตร์เรื่อง น้อง.พี่.ที่รัก เมื่อปี พ.ศ. 2561 เนื่องจากเธอมีใบหน้าละม้ายคล้ายกับ ญาญ่า อุรัสยา เสปอร์บันด์ นางเอกของเรื่อง จากนั้นเธอได้เซ็นสัญญาเป็นศิลปินคนแรกในสังกัด 411 music ของกึ้ง-เฉลิมชัย มหากิจศิริ พร้อมกับเดินทางไปประเทศเกาหลีใต้เก็บตัวฝึกฝนเป็นเวลา 1 ปีก่อนที่จะได้มีการปล่อยซิงเกิลแรกในชีวิตของเธอคือเพลง How To Love ซึ่งเธอได้ร่วมฟีทเจอริ่งกับ เกรย์ แร็ปเปอร์ นักแต่งเพลง และโปรดิวเซอร์ชื่อดังจากประเทศเกาหลีออกมาให้ได้ฟังโดยได้มีการปล่อยทีเซอร์ออกมาเมื่อวันอังคารที่ 18 กุมภาพันธ์ พ.ศ. 2563 จากนั้นจึงได้มีการปล่อยเอ็มวีตัวเต็มของเพลง How To Love ออกมาให้ได้ชมและรับฟังหลังจบงาน debut showcase ที่ ลานพาร์คพารากอน เมื่อวันศุกร์ที่ 21 กุมภาพันธ์ พ.ศ. 2563

จากนั้นในวันเสาร์ที่ 11 กรกฎาคม พ.ศ. 2563 แอลลี่ ได้เปิดตัวซิงเกิลพิเศษที่มีชื่อว่า No Matter What I Do กลางงานแฟนมีตติ้งออนไลน์ของตัวเอง ในช่วงปลายปีเดียวกัน แอลลี่ ได้ปล่อยซิงเกิลพิเศษจากโปรเจ็กต์พิเศษ ALLY IN THE 90'S คือเพลง ผ้าเช็ดหน้า ซึ่งเป็นเพลงเก่าของวง ไทรอัมส์คิงดอม ในวันพฤหัสบดีที่ 18 กุมภาพันธ์ พ.ศ. 2564 แอลลี่ ได้ปล่อยซิงเกิลที่ 2 ในโปรเจ็กต์พิเศษนี้คือ ดาว ซึ่งเป็นเพลงเก่าของ คริสติน มารี นีเวล และเพลงนี้ก็ยังได้ถูกนำไปใช้เป็นเพลงประกอบละครเรื่อง เกาะรักกลหัวใจ

ในวันศุกร์ที่ 1 เมษายน พ.ศ. 2565 แอลลี่ เดินทางกลับเกาหลีเป็นครั้งแรกในรอบ 2 ปีเพื่อกลับไปทำอัลบั้มเพลงใหม่

ผลงาน
-----

### ผลงานเพลง

| ปี | เพลง | หมายเหตุ |
| --- | --- | --- |
| 2563 | How To Love feat. Gray | ซิงเกิลแรกในชีวิต |
| 2565 | Boys Like You |  |
| Heartbeat |  |
| 2566 | Passcode (รู้แค่คนเดียว) |  |
| ZiGZaG |  |

### ซิงเกิลพิเศษ

| ปี | เพลง | หมายเหตุ |
| --- | --- | --- |
| 2563 | No Matter What I Do | เปิดตัวในงานออนไลน์แฟนมีตติ้ง |
| ผ้าเช็ดหน้า | เพลงจากโปรเจ็กต์ ALLY IN THE 90'S |
| 2564 | ดาว | เพลงจากโปรเจ็กต์ ALLY IN THE 90'S ต่อมาได้ประกอบละครเรื่อง เกาะรักกลหัวใจ |

### ภาพยนตร์-series

| ปี | เรื่อง | รับบท |
| --- | --- | --- |
| 2561 | น้อง.พี่.ที่รัก | เจน วัยรุ่น |
| 2567 | สาธุ (เน็ตฟลิกซ์) | เดียร์ |

### โฆษณา

| ปี | ผลิตภัณฑ์ |
| --- | --- |
| 2555 | ไฮยีน แม็กซ์ |
| 2564 | เอสเพลย์ เยลลี่เชค |
| Voiz Wafer |
| 2565 | โลชั่น Citra Bright UV Lotion สูตร Snow Lotus & Red Ginseng |

อ้างอิง
-------

1. ↑  ประวัติ "แอลลี่ อชิรญา" ลูกสาว "อ่ำ อัมรินทร์" สวยฉลาดเสียงใส น่าจับตามอง
2. ↑  เปิด ประวัติ "แอลลี่ อชิรญา" สาวสวยสุดน่ารัก ที่ใครๆ ก็อยากรู้จัก
3. ↑  ‘จอย’โพสต์สุดซึ้งถึง‘น้องแอลลี่’ลูกสาว ร่วมเล่นเรื่องแรก น้องพี่ที่รัก หนังกระแสปัง
4. ↑  Ally (แอลลี่) เตรียมปล่อยซิงเกิลแรก ‘How To Love’ ได้ Gray แรปเปอร์เกาหลีมาร่วมร้อง
5. ↑  "แอลลี่ นิติพน" เผยเสน่ห์ในเอ็มวีเพลงใหม่ "How To Love" จนยอดวิวถล่มทลาย
6. ↑  ALLY | ‘แอลลี่’ เล่าถึงเพลงใหม่ ‘No Matter What I Do’ และการร่วมงานกับ เชอแตม
7. ↑  ‘แอลลี่’ ปัดฝุ่นเพลงฮิตในตำนานไอดอลยุค 90’S ‘ผ้าเช็ดหน้า’ ในโปรเจกต์ ALLY IN THE 90’S
8. ↑  รอฟังเลยจ้า! แอลลี่ ส่งซิงเกิ้ล ‘ดาว’ ฟังพร้อมกันทั่วประเทศ 18 กุมภาพันธ์นี้ (มีคลิป)
9. ↑  แอลลี่ อชิรญา โบกมือลาไทย บินไปเกาหลีทำอัลบั้มเพลงหลังหายไป 2 ปี
10. ↑  ครอบครัวนิติพน "อ่ำ อัมรินทร์ — จอย — น้องแอลลี่" พรีเซ็นเตอร์ใหม่!! "ผลิตภัณฑ์ปรับผ้านุ่มเข้มข้นพิเศษ ไฮยีน แม็กซ์" ร่วมจัดเต็มกิจกรรมดีๆ "กระจายความหอมสู่สังคม"
11. ↑  สนุกซ่า..โดนใจ "แอลลี่" ขึ้นแท่นพรีเซนเตอร์เครื่องดื่มอัดลมสำหรับคนรุ่นใหม่ "เอสเพลย์